в състояние да предадат по всяко време на въздухоплавателните средства, намиращи се в полет, информация, необходима за определяне на най-ниското полетно ниво, на което се осигурява достатъчно разстояние от терена, по маршрути или по участъци от маршрути, за които тази информация е необходима.
 б)
 Центровете за полетна информация и районните контролни центрове трябва да разполагат и при поискване да са в състояние да предадат на въздухоплавателните средства подходящ брой доклади за QNH или прогнозни данни за налягането в районите за полетна информация и в контролираните райони, за които отговарят, както и за съседните на тях.
 в)
 На екипажа на въздухоплавателното средство своевременно се осигурява преходно ниво, преди то да бъде достигнато при снижението.
 г)
 Освен когато е известно, че въздухоплавателното средство вече е получило информацията при насочено предаване, настройката QNH на висотомера се включва в:
 (1)
 разрешението за снижение при първо разрешение за височина под преходното ниво;
 (2)
 разрешението за подход или за влизане в летищната схема на полетите;
 (3)
 разрешенията за рулиране за излитащи въздухоплавателни средства.
 д)
 Настройка QFE на висотомера, както е предвидено в точка ATS.TR.125, буква б), се осигурява на въздухоплавателното средство при поискване или редовно в съответствие с местните разпоредби.
 е)
 Съответните органи за обслужване на въздушното движение закръглят настройките на висотомера, които предоставят на въздухоплавателното средство, надолу до най-близкия хектопаскал.
 ATS.TR.145 Преустановяване на полетите по правилата за визуални полети на дадено летище и в района на същото летище
 а)
 Когато безопасността го изисква, някой или всички полети по ПВП на дадено летище и в района на същото летище могат да бъдат преустановени от някой от следните органи, лица или власти:
 (1)
 органът за контрол на подхода или съответния районен контролен център;
 (2)
 летищната контролна кула;
 (3)
 компетентния орган.
 б)
 Когато някой или всички полети по ПВП на дадено летище и в района на същото летище са преустановени, летищната контролна кула прилага следните процедури:
 (1)
 задържа всички отлитания по ПВП;
 (2)
 връща на земята всички местни полети, които се осъществяват по ПВП, или получава одобрение за полети по особени ПВП;
 (3)
 уведомява, според случая, органа за контрол на подхода или районния контролен център за предприетите действия;
 (4)
 уведомява всички оператори или техните упълномощени представители за причината за предприемане на такива действия, ако е необходимо или поискано.
 ATS.TR.150 Аеронавигационни наземни светлини
 Доставчикът на обслужване на въздушното движение установява процедури за експлоатация на аеронавигационните наземни светлини, независимо дали се намират на дадено летище или в района на същото летище.
 ATS.TR.155 Обзорно обслужване при ОВД
 а)
 При предоставяне на обслужване на въздушното движение доставчикът на обслужване на въздушното движение може да използва обзорни системи за ОВД. В такъв случай доставчикът на обслужване на въздушното движение посочва дейностите, за които се използва обзорна информация за ОВД.
 б)
 При предоставяне на обзорно обслужване при ОВД, доставчикът на обслужване на въздушното движение:
 (1)
 гарантира, че използваната обзорна система или системи за ОВД осигурява(т) обзорна информация, включително индикация на местоположението, която непрекъснато се актуализира;
 (2)
 при предоставяне на обслужване по контрол на въздушното движение:
 i)
 определя броя на въздухоплавателните средства, на които едновременно